En super sted at bo! Flotte og behagelige lejligheder. Vores udsigt var dog ud til motorvejen, men vores børn synes det var sjovt at se en masse biler. Flot natur i ‘gårdområdet’, men kig til en kanal. Ikke i midtbyen, men der sker lidt alligevel, så men kan mærke at der er liv. En del gode spisesteder og mulighed for at gå lidt i byen. Nemt at komme til offentligt transport og der kørte en bus direkte til central stationen, næsten ude foran døren. Dejligt med privat parkering i baggården, så man ikke skulle være bange for at få bøder. Flotte parker og gode legepladser inden for en kort afstand, en var helt tæt på, men også en dejlig stor lukket legeplads 500 meter væk. Handlemuligheder og nemme spisesteder inden for 300 meter.
Lejligheden bød på alt hvad man lige akkurat har brug for, og hvis man manglede noget kunne man spørger efter det. Vi fik højstol til vores mindste, hvilket gjorde vores ophold mere behageligt. Der var mulighed for at vakse tøj, dejligt når man har børn! En helt vild god restaurant, med venligt og imødekommende personale. Maden var super lækker og virkelig i høj kvalitet. Man kunne både spise i restauranten eller man kunne få det med op i lejligheden, den ene dag fik vi det bragt og den anden dag skulle vi selv komme og hente - tror det kommer an på hvem man bestiller hos?
Jeg vil virkelig anbefale dette sted!
Vil dog gøre opmærksom på, at det ikke er helt så klapvogn/barnevogns-venligt, der er godt 10 trin fra gaden og op til indgangen. Der er en handikap-lift ved trappen, men den skal man have nøgle til og der stod borde og stole der skulle fjernes, for at man kunne bruge den, så vi skulle løfte vores klapvogn op og ned, hvergang vi skulle have den med. Normalt ikke noget problem, men efter mange timer afsted og to trætte børn, så gider man ikke og løfte mere end højst nødvendigt - der havde det været dejligt med en rampe. Vi vil gerne komme tilbage en anden gang, med enten uden små børn eller når børnene er blevet større eller på kærestetur.